Innlevering og utkjøp av mobiltelefon

**Innlevering av mobiltelefon**

Mobiltelefonen er selskapets eiendom og må leveres tilbake ved oppgradering til ny mobiltelefon. Ved avslutning av arbeidsforholdet må mobiltelefonen leveres tilbake eller kjøpes ut.

**Utkjøp av mobiltelefon**

Ved avslutning av arbeidsforholdet kan medarbeideren kjøpe ut mobiltelefonen dersom det er ønskelig. Utkjøpspris beregnes ihht statens gjeldende takseringsregler etter Forskrift om taksering av formues-, inntekts- og fradragsposter mv. § 1-2-16, fordel ved erverv av datautstyr og mobiltelefon brukt i arbeidsforhold. Les mer: <https://lovdata.no/forskrift/2019-12-10-1721/§1-2-16>

* Utstyr som er mindre enn 1 år gammelt, 80 % av opprinnelig kostpris
* Utstyr som er mellom 1 og 2 år gammelt, 50 % av opprinnelig kostpris
* Utstyr som er mellom 2 og 3 år gammelt, 20 % av opprinnelig kostpris
* Utstyr som er eldre enn tre år, 500 kr inklusiv mva.

Med opprinnelig kostpris menes arbeidsgiverens faktiske anskaffelseskostnader inkludert mva og fratrukket eventuelle rabatter.

**Prosess ved utkjøp av mobiltelefon**

Ved ønske om utkjøp av mobiltelefon ved avslutning av arbeidsforholdet påføres dette sluttskjema ved fratredelse. Mobiltelefonens IMEI-nummer må også påføres sluttskjemaet, og IMEI-nummeret vil kunne sees på lønnslippen som lønnstrekk for utkjøp og fungerer som kvittering og bekreftelse på kjøpet.

**Reklamasjon og service**

Reklamasjonsretten på fem år medfølger ikke da mobiltelefonen opprinnelig var et bedriftskjøp. Ved behov for service etter avsluttet arbeidsforhold er den tidligere ansatte selv ansvarlig for å kontakte serviceverksted.